CELEX: 32013R0707
Language: lv
Date: 2013-07-23 00:00:00
Title: Komisijas Īstenošanas regula (ES) Nr. 707/2013 ( 2013. gada 23. jūlijs ) par atsevišķu preču klasifikāciju kombinētajā nomenklatūrā

25.7.2013   
            
            
               LV
            
            
               Eiropas Savienības Oficiālais Vēstnesis
            
            
               L 200/8
            
         KOMISIJAS ĪSTENOŠANAS REGULA (ES) Nr. 707/2013
   (2013. gada 23. jūlijs)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 23. jūlijā
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Metinātas caurules no neleģētā tērauda, kurām ir apļveida šķērsgriezums un rievas abos galos un kuru garums ir 3 vai 6 metri, sieniņas biezums – no 2,6 mm līdz 3,6 mm un ārējais diametrs – no 33,7 līdz 114,2 mm.
                  Tās ir paredzētas izmantošanai izsmidzināšanas sistēmās.
                  
                      (1) Skatīt attēlu.
               
               
                  7306 30 77
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 7306, 7306 30 un 7306 30 77 aprakstu.
                  Ņemot vērā to objektīvās pazīmes un īpašības, šīs preces atbilst pozīcijas 7306 nosacījumiem. Minētā pozīcija attiecas arī uz caurulēm un caurulītēm, ko izmanto, piemēram, 84. nodaļā minētajās ierīcēs (sk. arī harmonizētās sistēmas skaidrojumus par pozīciju 7306).
                  Cauruļu paredzēto lietojumu nevar izsecināt no to objektīvajām pazīmēm, jo tām nav īpašas formas, tās nav iestrādātas identificējamos izstrādājumos, un tādēļ, uzrādot caurules, tās nevar identificēt kā daļas no pozīcijā minētajām 8424 mehāniskām ierīcēm šķidrumu vai pulverveida vielu strūklas virzīšanai, disperģēšanai vai smidzināšanai. Rievas paredzētas vienīgi cauruļu savienošanai. Tādēļ klasificēšana pie pozīcijā 8424 minēto mehānisko ierīču daļām ir izslēgta.
                  Tāpēc šīs caurules ir klasificējamas ar KN kodu 7306 30 77 pie citādām metinātām caurulēm no neleģētā tērauda.
               
            
         
      
         (1)  Attēls pievienots tikai informācijai.